Tudi na Svetovnem prvenstvu 2001 se je Januszewski prebil v finale, a je nato v kanadskem Edmontonu s časom 48.57 zasedel 6. mesto. Leta 2002 je po letih 1995, 1997, 1999 in 2000 osvojil še svoj peti naslov poljskega državnega prvaka. V avgustu je sledil čas za obrambo evropskega naslova izpred štirih let, a Januszewski sredi Münchna v neobičajnem finalnem teku za zlato kolajno ni imel pravih možnosti. S časom 47.53 je namreč slavil Francoz Stéphane Diagana, skoraj sekundo pa sta za njim zaostala drugouvrščeni Čeh Jiří Mužík (48.43) in Januszewski (48.46). Četrtouvrščeni, Italijan Mori, je za Januszewskim zaostal še za pol sekunde, progo je zaključil z 49.05.